Predkladacia správa

Informácia z 86. zasadnutia Bezpečnostnej rady Slovenskej republiky per rollam         z decembra 2015 bola vypracovaná za účelom informovania vlády Slovenskej republiky o priebehu zasadania Bezpečnostnej rady a predloženia uznesenia Bezpečnostnej rady Slovenskej republiky vláde Slovenskej republiky v súlade s ustanovením § 4 ods. 1 písm. f) zákona č. 110/2004 Z. z. o fungovaní Bezpečnostnej rady Slovenskej republiky v čase mieru.  
V súlade s ustanovením čl. 5 ods. 10 Rokovacieho poriadku Bezpečnostnej rady Slovenskej republiky predsedajúci požiadal členov Bezpečnostnej rady Slovenskej republiky, aby o predmetných návrhoch rozhodli formou per rollam. Bezpečnostná rada Slovenskej republiky odsúhlasila predložené materiály bez pripomienok a prijala predložené uznesenia.
K informácii zo zasadnutia Bezpečnostnej rady Slovenskej republiky sa prikladajú uznesenia č. 465 až 469 prijaté Bezpečnostnou radou Slovenskej republiky.
Vzhľadom ku skutočnosti, že predkladaný materiál má informatívny charakter, nebolo k nemu vykonané medzirezortné pripomienkové konanie. 

